Oznaka: JN-11/2021

# NAVODILA ZA TEHNIČNO SPECIFIKACIJO NAROČILA

**Predmet naročila: Nakup kemikalij in laboratorijskega materiala, naročilo je razdeljeno na tri (3) sklope:**

**sklop 1: Kemikalije**

**sklop 2: Laboratorijski material**

**sklop 3: Steklovina**

**ZAHTEVE:**

**Predmet naročila:**

Predmet razpisa je dobava blaga, ki ga naročnik po obsegu, vrsti in časovno ne more v naprej opredeliti. Naročnik bo po tem sporazumu naročal le tiste vrste in količine blaga/materiala, ki jih bo dejansko potreboval.

Naročnik lahko kupuje tudi tisto blago, ki ni na ponudbenem predračunu, če jih bo potreboval. Te artikle bo naročnik kupoval po ceniku, ki ga bo ponudnik posredoval ob zahtevi naročnika. Naročila za dobavo blaga, ki ga ni na predračunu, bo naročnik posredoval dobaviteljem, ki jim je bila priznana sposobnost v posameznem sklopu, po elektronski pošti, v nujnih primerih pa tudi po telefonu. Ponudnik mora v 48 urah poslati ponudbo naročniku. Naročnik bo kupoval artikle pri tistem ponudniku, ki bo ponudil najnižjo ceno.

**Navodila za izpolnjevanje ponudbenega predračuna:**

Ponudniki morajo za veljavnost ponudbe izpolniti excelovo preglednico OBR-1 za sklope, ki jih ponujajo. Naročnik za veljavnost ponudbe zahteva 80 % pokritost ponujenih artiklov v sklopu.

Ponudniki naj vpišejo sledeče:

* ponudnik navede ceno za ME – mersko enoto v EUR brez DDV in podano na 2 ali 4 decimalna mesta
* ponudnik vpiše % davka na dodano vrednost
* ponudbena cena v EUR z DDV se samodejno preračuna. Ponudnik tega stolpca na izpolnjuje.
* veljavnost ponudbe oz. predračuna mora biti najmanj (90) od roka za oddajo ponudbe.

Ponudnik ponudbeno vrednost brez DDV (seštevek celotne vrednosti sklopa) vpiše v obrazec OBR-2 - predračun- rekapitulacija, ki bo dostopen na javnem odpiranju ponudb. Ponudnik v sistemu e-JN naloži obrazec v razdelek **»Predračun« .**

Ponudniki mora excelovo preglednico – predračun OBR-1, oddati na portal e-JN v razdelek **»Druge priloge«.**

**Dobavni rok** je 14 dni od naročila.

Preračunavanja enot mere niso dovoljena. Primer: zahtevamo ceno za 1 kg kemikalije x, ponudnik ima samo pakiranje 2,5 kg kemikalije x, ceno pa preračuna na en kg.

Naročnik bo vse ponudnike, pri katerih bo ugotovil preračunavanje enote mer, izločil iz ocenjevanja ponudb.

**Certifikati**

Vsi ponujeni artikli morajo imeti ustrezen CE certifikat. V primeru, da na originalni embalaži artikla ni navedena oznaka CE, ponudnik izkaže izpolnjevanje pogoja s predložitvijo fotokopije CE certifikata.

V kolikor se v času trajanja pogodbe spremenijo kataloške številke ali imena posameznih artiklov, dejansko pa gre za enake artikle, bo izvajalec v soglasju z naročnikom, namesto artiklov določenih v okvirnem sporazumu dobavljal te artikle.

**Cene**

Cene so fiksne za obdobje enega (1) leta od sklenitve sporazuma. Valorizacija denarnih obveznosti se skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04) lahko prvič izvede po preteku enega leta od sklenitve sporazuma in ko kumulativno povečanje dogovorjenega indeksa cen življenjskih potrebščin po podatkih Statističnega urada RS preseže štiri odstotke (4%) vrednosti, šteto od preteka enega leta od sklenitve sporazuma. Nadaljnja povišanja se lahko izvedejo, ko kumulativno povečanje indeksa cen življenjskih potrebščin ponovno preseže štiri odstotke (4%) vrednosti od zadnjega povišanja denarnih obveznosti.

Izvajalec mora pred uvedbo spremembe cen iz prejšnjega odstavka skrbniku sporazuma na strani naročnika pisno predložiti zahtevo za spremembo cen, dokazila o upravičenosti spremembe cen in novi cenik.

Če izvajalec v določenih obdobjih prodaja storitve po akcijskih oziroma znižanih cenah, ki so ugodnejše od cen iz ponudbenega predračuna, mora naročnika o tem pisno obvestiti in mu ponuditi storitve po teh cenah.

Cena blaga vključuje končno nabavno vrednost blaga z vsemi stroški (kot takse*,* zavarovanja prevoza, vse davke, trošarine) in morebitne popuste.

**Dostava**

Dobavitelj se zavezuje naročeno blago dostavil na lokacijo FKKT, Smetanova ulica 17, 2000 Maribor.

**Sklopi**

Ponudnik lahko odda ponudbo za en, več ali vse sklope v 80 % obsegu.